钦定古今图书集成/历象汇编/庶征典/第141卷 > 元
## 钦定古今图书集成/历象汇编/庶征典/第141卷 > 元

### 世祖中统二年一产三男

按《元史世祖本纪》。不载　按《五行志》。中统二年九月。
河南民王四妻靳氏。一产三男。《唐志》云。“物反常为妖。
阴气盛则母道壮也。”

### 至元二年一产三男

按《元史世祖本纪》：“至元二年正月，武城县王氏妻崔，
一产三男。”〈按志作元年八月〉

至元八年。昌𥟖县民生子有光。诏加鞠养
按《元史世祖本纪》。至元八年四月。平滦路昌黎县民
生子。中夜有光。诏加鞠养。或以为非宜。帝曰“何幸。生
一好人。毋生嫉心也。”

至元十年，一产三男。

按《元史世祖本纪》：“至元十年八月甲寅，凤翔宝鸡县
刘铁牛妻，一产三男，复其家三年。”

至元二十年一产四子。又产子四手四足三耳
按《元史世祖本纪》。不载　按《五行志》。二十年二月。高
州张丑妻李氏。一产四子。三男一女。四月固安州王
得林妻张氏怀孕五年。生一男。四手四足。圆头三耳。
一耳附脑后。生而即死。具状有司上之。

至元二十二年，一产三男。

按《元史世祖本纪》：“二十二年四月壬子，江陵民张二
妻邓氏，一产三男。”

至元二十八年，一产三男。

按《元史世祖本纪》：“二十八年九月庚戌，襄阳南障县
民李氏妻王，一产三男。”

### 成宗大德元年一产三男四男

按《元史成宗本纪》，“大德元年五月辛未，遂宁州军户
任福妻一产三男，给复三岁。”按《五行志》：元年十一
月，“辽阳打雁孛兰奚户那怀妻和里迷，一产四男。
大德四年，一产三男。”

按《元史成宗本纪》：“四年四月壬子，高邮府宝应县民
孙奕妻朱，一产三男。”

大德十年，一产四男。

按《元史成宗本纪》。不载。　按《五行志》。十年正月。江州
湖口县方丙妻甘氏。一产四男。

### 泰定帝泰定元年一产三男

按《元史泰定帝本纪》：“泰定元年十月乙卯，泰州成纪
县赵氏妇，一产三男。”

泰定四年，一产三子。

按：《元史泰定帝本纪》：“四年十二月庚子，绛州太平县
赵氏妇，一产三子。”

### 致和元年一产三子

按《元史泰定帝本纪》：“致和元年三月壬辰，太平路当
涂县杨氏妇，一产三子。”

====顺帝至元元年一产三男妇生须====按《元史顺帝本纪》。至元元年正月丙午。“云南妇人一
产三男。”按《五行志》。至元元年正月。广西师宗州。
生妻适和。一产三男。汴梁祥符县市中一乞丐妇人，
忽生髭须。

### 至正九年周岁儿忽长四尺

按《元史顺帝本纪》。不载　按《五行志》：“至正九年四月，
枣阳民张氏妇。生男甫及周岁。长四尺许。容貌异常，
皤腹拥肿。见人嬉笑，如世俗所画布袋和尚云。
至正十年，丽正门楼上有狂人妄言祸福。”

按《元史顺帝本纪》。“至正十年。京师丽正门楼上忽有
人妄言灾祸。鞫问之。自称蓟州人。已而不知所往。”
按《五行志》。“至正十年春。丽正门楼斗栱内。有人伏其
中。不知何自而至。远近聚观之。门尉以白留守。达于
都堂上闻。有旨令取法司鞫问。但云蓟州人。问其姓
名，诘其所从来。皆惘若无知。唯妄言祸福而已。乃以
不”应之罪笞之，忽不知所在。

至正二十三年，一产三男。

按《元史顺帝本纪》。不载　按《五行志》。二十三年五月。
霸州民王马驹妻赵氏。一产三男。六月毫家务李闰
妻张氏。一产三男。